**ОФИЦИАЛНИ ПРАВИЛА**

Фотоконкурс "В крачка"

1. ***ОРГАНИЗАТОР НА ФОТОКОНКУРСА***

1.1. Фотоконкурсът „В крачка“ се организира от Дирекция „Спорт и младежки дейности на  Столична община.

1.2.Официалните правила на Фотоконкурса се оповестяват публично и ще бъдат достъпни за целия период на Фотоконкурса на официалния електронен портал на Столична община на <https://www.sofia.bg/en/sport> и на специално създадената за целта фейсбук страница <https://www.facebook.com/profile.php?id=61573096760036>

1.3.Организаторът си запазва правото да допълва и променя Официалните правила, като промените влизат в сила от момента на тяхното публикуване на страницата на официалния портал на Столична община на адрес <https://www.sofia.bg/en/sport> и на фейсбук страницата <https://www.facebook.com/profile.php?id=61573096760036>

1. ***ПЕРИОД  НА ПРОВЕЖДАНЕ, ТЕМА И ТЕРИТОРИАЛЕН ОБХВАТ***

2.1. Фотоконкурсът се организира и провежда в специално създадена за целта фейсбук страница <https://www.facebook.com/profile.php?id=61573096760036>

2.2. Фотоконкурсът стартира на 01.03.2025 г. и ще продължи до 31.12.2025 г.

2.3. **Тема на фотоконкурса**

В началото на всеки месец ще се обявява различно предизвикателство на с различна тема.

2.4. Териториален обхват

Фотографиите следва да бъдат заснети на територията на гр. София.

1. ***ПРАВО НА УЧАСТИЕ***

3.1. Право на участие във Фотоконкурса има всяко физическо лице отговарящо на следните условия:

3.1.1. От 8 до 12 клас от столични училища;

3.1.2.Млади хора, обучаващи се във висши училища на територията на София, на възраст до 29 години, съгл. т. 1. от Допълнителните разпоредби на Закона за младежта - "Младежи" са лица на възраст от 15 до 29 години включително.

3.2. Фотоконкурсът е отворен към професионалисти и непрофесионалисти.

3.3. Участниците сами избират техниката, с която ще снимат. Допускат се снимки с фотоапарат и телефон.

3.4. Участникът следва да е автор на снимката, която публикува по смисъла на Закона за авторското право и сродните му права.

3.5. Във Фотоконкурса НЕ могат да участват автори, които са служители на Дирекция „Спорт и младежки дейности“, или са членове на журито, нито техните семейства и други лица, свързани с организацията на конкурса.

1. **УСЛОВИЯ ЗА УЧАСТИЕ**

4.1 Участникът следва да хареса страницата

<https://www.facebook.com/profile.php?id=61573096760036>

4.2. Всеки участник може да изпраща до 3 авторски снимки за месечната тема.

4.2. Участникът във Фотоконкурса и автор на фотографията с публикуването на снимките си декларира, че:

а/ участието и снимките, които изпраща са в съответствие с разпоредбите на Закона за авторското право и сродните му права (ЗАСП);

б/ предоставя доброволно на Организатора използването на произведенията му за целите на Фотоконкурса и за неговото представяне, популяризиране и разпространение в публичното пространство по смисъла на чл. 18 от ЗАСП, свободно и без възнаграждение.

4.3. Снимките не трябва да съдържат нецензурни и неприлични, накърняващи добрите нрави, морала и достойнството кадри, послания, текстове и др. Подобни кадри няма да бъдат публикувани.

4.4. Кадрите не следва да бъдат заснети в студио.

4.5. Снимките следва да отговарят на определената за месеца тема и да улавят духа на София.

Администраторът на страницата във фесйбук от страна на Организатора има право да сваля всяка публикация, коментар, отговор, изображение и др., които по негово усмотрение нарушават горните изисквания.

1. ***МЕХАНИЗЪМ НА ФОТОКОНКУРСА***

5.1. До първо число на месеца, на създадената фесйбук страница се публикува темата на месечното предизвикателство.

5.2. Снимките се изпращат на e-mail адрес mladi@sofia.bg до 10-то число на текущия месец. E-mail-ът следва да съдържа имена на автора, години, място на снимката и телефон за връзка. В публичното пространство ще бъде ще бъде публикувана единствено снимката и имената на автора, в случай че последният е победител в месечно предизвикателство.

5.3.От 10-тодо 20-то число /включително/ на месеца публиката има възможност да гласува  с „лайк“ за избраната  снимка. На финал за съответния месец се класират десетте снимки, събрали най-много харесвания.

5.3. Жури, съставено от четирима професионалисти определя победителя за съответния месец.

5.4. Победителят се обявява във фесйбук страницата в края на съответния месец.

5.4. **Критерии за оценка на журито:**

- оригиналност и креативност – от 1 до 5 точки;

- връзка с темата – от 1 до 5 точки;

- емоционално въздействие – от 1 до 5 точки;

**5.5.** **Награди:**

Всяка месечна тема ще има 1 победител. Наградата ще бъде на стойност 200 лв. под формата на ваучер за магазин за фототехника. Наградата следва да бъде получена в срок до един месец от обявяването на победителя в месечното предизвикателство.

След приключване на конкурса ще бъде организирана изложба, на която ще бъдат представени отличените фотографии от конкурса.

**5.6.** **Ограничения**

5.6.1. Всеки автор може да участва с максимум 3 снимки в съответното месечно предизвикателство.

5.6.2. Фотографиите следва да са снимани не по-късно от 3 г. (да са направени през 2022 г., 2023 г., 2024 г. и съответно 2025 г.).

5.6.3. Фотографиите да отговарят на зададената месечна тема.

5.6.4. Фотографиите да не съдържат неприлично, провокативно, открито сексуално ориентирано или друго предизвикващо възражения или по друг начин неподходящо съдържание или такова, което противоречи на закона.

5.6.5. Не се допускат изображения, генерирани от изкуствен интелект-AI.

1. ***АВТОРСКИ ПРАВА***

6.1. Авторските права върху Фотографиите не се прехвърлят на организатора и остават на техните автори.

6.2. На основание чл. 25з, ал. 5 от Закона за защита на личните данни (ЗЗЛД), обработването на лични данни чрез създаване на снимки е законосъобразно, ако е направено в обществената дейност на субекта на данни или на обществено място при спазване на изискването за прозрачност на обработването. Съгласие на лицето при създаването на такова произведение не се изисква, доколкото изображението е направено именно в хода на обществената дейност на лицето или на обществено място.

6.3. Участниците в конкурса могат да публикуват само фотографии, направени от тях самите и върху които имат авторски права. Организаторите не проверяват авторството на фотографиите и приемат акта на изпращането им като декларация за авторство от страна на участниците. За автор на снимката ще бъде считан кандидатът, чието име е подадено в e-mail-а, с който снимката е изпратена. Фотографиите не бива да са обвързани с договор за изключителни авторски права към трети лица.

6.3. Изпращайки фотография за участие в конкурса, участниците предоставят на Организатора правото да използва и разпространява фотографиите по смисъла на Закона за авторското право и сродните му права, свободно и без заплащане на възнаграждение за целите на настоящия Фотоконкурс, неговата организация, провеждане, представяне, популяризирането му в публичното пространство по усмотрение на Организатора, включително участниците дават съгласието си организаторите да  използват получените изображения по следния начин: да ги публикуват на хартия или в електронен формат, да бъдат включени в изложба, с която ще завърши конкурсът, както и да бъдат използвани от други медии в публикации, свързани с изявата, и с цел реклама и представяне на конкурса. Участникът освобождава организаторите на конкурса от всякакви претенции на трети лица, свързани с използване на творбата за промоционалните цели на конкурса, в това число и публикации за промоционални и информационни материали, свързани с дейността на дирекция „Спорт и младежки дейности“.

6.4. Фотографиите следва да отговарят на условията на чл. 13 от Закона за авторското право и сродните му права, а именно да е налице съгласието на заснетото лице (ако има лица на снимката), като това съгласие се изразява в съгласието му да бъде заснето, а така също и фотографията, на която е заснето да участва във Фотоконкурса, за което участникът декларира с публикуването на снимката и носи отговорност.

1. ***ОТГОВОРНОСТ***

7.1. Организаторът не носи отговорност за евентуална временна недостъпност до фейсбук страницата, както и за всякакви други технически проблеми, свързани с Фотоконкурса. Всякакви подобни и други проблеми ще бъдат отстранявани своевременно.

7.2. Организаторът не е отговорен за ситуации, в които не е възможно за някои желаещи да участват във Фотоконкурса, когато тази невъзможност е извън неговия контрол.

7.3. Организаторът на Фотоконкурса не се задължава да води кореспонденция за непечеливши претенции или по други подобни поводи.

7.4. Организаторът няма да носи отговорност за предоставяне на награди, предявени извън посочените в тези правила срокове.

7.5. Организаторът не носи отговорност за неполучени награди, поради предоставени грешни или непълни данни или телефон за връзка от участника.

1. ***ЗАЩИТА НА ЛИЧНИТЕ ДАННИ***

8.1. Включвайки се във Фотоконкурса, участниците се съгласяват доброволно да предоставят на Организатора свои лични данни, упоменати по-горе или такива, поискани допълнително от Организатора, за целите на Фотоконкурса.

8.2. Организаторът се задължава да събира, обработва и съхранява личните данни на участниците при стриктно спазване на разпоредбите на Закона за защита на личните данни и Регламент (ЕС) 2016/679 на Европейския парламент и на Съвета от 27 април 2016 година относно защитата на физическите лица във връзка с обработването на лични данни относно свободното движение на такива данни.

8.3. Участниците във Фотоконкурса се съгласяват, че Организаторът може да обработва предоставените във връзка с участието във Фотоконкурса лични данни за целите на Фотоконкурса.

8.4. С включването във Фотоконкурса всеки участник приема имената му да бъдат публикувани в публични материали, свързани с фотоконкурса и във Facebook страницата <https://www.facebook.com/profile.php?id=61573096760036> с цел посочване на лицето като спечелил и информиране на трети лица относно спечелената награда.

8.5. Лични данни няма да бъдат предоставяни на трети лица, освен в случаите, когато Законът го изисква.

1. ***ИЗМЕНЕНИЕ И ДОПЪЛНЕНИЕ НА ОФИЦИАЛНИТЕ ПРАВИЛА НА ФОТОКОНКУРСА***

Организаторът си запазва правото да изменя и допълва настоящите Официални правила в хода на Фотоконкурса. Евентуалните изменения и допълнения ще се извършват единствено в писмена форма и влизат в сила от датата, посочена в тях, но не по-рано от публикуването им на официалния електронен портал на Столична община <https://www.sofia.bg/en/sport>

1. ***ПРЕДСРОЧНО ПРЕКРАТЯВАНЕ НА ФОТОКОНКУРСА***

Организаторът има неотменимото право да прекрати Фотоконкурса по всяко време, като обяви това на официалния електронен портал на Столична община <https://www.sofia.bg/en/sport>.

***11. ДРУГИ***

11.1. С включването си във Фотоконкурса всеки участник се счита за уведомен и запознат с настоящите Официални правила и съгласен с условията в тях.

11.2. С включването си във Фотоконкурса „В крачка“ участниците приемат и се ангажират да спазват настоящите Официални правила.